b"\n_START_ARTICLE_\nLittle Venice\n_START_SECTION_\nStedsnavnet\n_START_PARAGRAPH_\nLittle Venice er et relativt nytt navn for deler av Maida Vale og Paddington. En forklaring p\xc3\xa5 stedsnavnet er at poeten Robert Browning (1812\xe2\x80\x931889), som bodde i omr\xc3\xa5det fra 1862 til 1887 (og d\xc3\xb8de i Venezia), var det som kom opp med navnet. Imidlertid er dette blitt bestridt av lord Kinross i 1966 og av London Canals. Begge forsikrer at lord Byron (1788\xe2\x80\x931824) som humoristisk kom opp med navnet. Derimot er Browning's Pool f\xc3\xa5tt navn etter den f\xc3\xb8rstnevnte poeten.\n_START_SECTION_\nHistorie\n_START_PARAGRAPH_\nOmkring 1810 ble det gravd ut et basseng der Regent's Canal og Paddinton-armen av Grand Union Canal m\xc3\xb8tes. Bassenget het opprinnelig Paddington Broadwater. Etter at kanalene hadde mista sin funksjon i byens varetransport, har bassenget tjent som fort\xc3\xb8yningsplass for husb\xc3\xa5ter._NEWLINE_Omr\xc3\xa5det rundt bassenget ble stykkevis utbygd fra omkring 1825 med vakre edvardianske rekkehus og treetasjes leieg\xc3\xa5rder._NEWLINE_Sent p\xc3\xa5 1900-tallet og tidlig i 1920-\xc3\xa5rene var Maida Vale et j\xc3\xb8disk distrikt. Den f\xc3\xb8rste statsministeren i Israel, David Ben Gurion, var bosatt p\xc3\xa5 Warrington Crescent. Mannen bak moderne datateknologi, Alan Turing, ble f\xc3\xb8dt p\xc3\xa5 Hotellet Colonnade._NEWLINE_I 1915 ble Maida Vale-tuben \xc3\xa5pnet. Den h\xc3\xb8rer til Bakerloo-linjen._NEWLINE_Little Venice opptrer f\xc3\xb8rste gang som navn p\xc3\xa5 et hus med utsikt til kanalen i Margery Allinghams detektivroman Death of a Ghost fra 1934. Etter krigen ble navnet adoptert av eiendomsmeglere som betegnelse p\xc3\xa5 omr\xc3\xa5det, ettersom assosiasjonene til Venezia ble antatt \xc3\xa5 ha en gunstig virkning p\xc3\xa5 prisene. Det meste av grunnen i Little Venice har v\xc3\xa6rt i kirkas eie som en del av Maida Vale-eiendommen. P\xc3\xa5 1980-tallet ble en del hus lagt ut for salg. Tomtene ble kj\xc3\xb8pt av eiendomsselskaper og bebygd med leiligheter._NEWLINE_I Little Venice ligger BBCs Maida Vale-studio._NEWLINE_P\xc3\xa5 1970-tallet ble breddene langs bassenget tilrettelagt for publikum med spaserveger. P\xc3\xa5 \xc3\xb8stsida ble det i forbindelse med 700-\xc3\xa5rsjubileet for byen Amsterdam \xe2\x80\x93 \xc2\xabNordens Venezia\xc2\xbb \xe2\x80\x93 anlagt en liten park som har f\xc3\xa5tt navnet Rembrandt Gardens._NEWLINE_Little Venezia har i alle \xc3\xa5r v\xc3\xa6rt et popul\xc3\xa6rt str\xc3\xb8k for kunstnere, litterater, intellektuelle samt prostituerte. Det kan tenkes at dagens sterkt stigende boligpriser i omr\xc3\xa5det vil f\xc3\xb8re til endringer i befolkningssammensetninga i omr\xc3\xa5det."